text: কাঘান উপত্যকা () একটি অত্যুচ্চ উপত্যকা যা পাকিস্তানের খাইবার পাখতুনখোয়ার মানশেরা জেলায় অবস্থিত। উপত্যকাটি উত্তর পাকিস্তান জুড়ে ১৫৫ কিলোমিটার (৯ মাইল)  পর্যন্ত বিস্তৃত এবং বাবুসার গিরিপথে সর্বনিম্ন উচ্চতা ৬৫০ মিটার (২,১৩৪ ফুট) থেকে সর্বোচ্চ উচ্চতা প্রায় ৪,১৭০ মিটার (১৩,৬৯০ ফুট) পর্যন্ত শীর্ষে উঠে গেছে। ২০০৫ সালে কাশ্মীরে ভয়াবহ ভূমিকম্পের ফলে উপত্যকায় ভূমিধস হওয়ার ফলে অনেক রাস্তা নষ্ট হয়ে যায়, যদিও রাস্তাগুলো পরবর্তীতে ব্যাপকভাবে পুনর্নির্মাণ করা হয়েছে। কাঘান উপত্যকা পর্যটকদের নিকট অত্যন্ত জনপ্রিয় আকর্ষণ।
  
  ভূগোল
  কাঘান উপত্যকা পাকিস্তানের খাইবার পাখতুনখোয়ায় (পূর্বে উত্তর-পশ্চিম সীমান্ত প্রদেশ হিসাবে পরিচিত) অবস্থিত এবং যথাক্রমে উত্তর ও পূর্বে পাকিস্তান-শাসিত গিলগিত-বালতিস্তান এবং আজাদ জম্মু ও কাশ্মীরের অঞ্চলগুলো এর সীমানা। ১৫৫ কিলোমিটার দীর্ঘ উপত্যকাটি নিম্ন হিমালয় পর্বতমালা দ্বারা পরিবেষ্টিত, ফলস্বরূপ একটি আল্পাইন জলবায়ু এবং পাইন বন এবং আল্পাইন তৃণভূমির বিস্তার হয়েছে।  কুনহার নদীর প্রবাহের পাশাপাশি উপত্যকায় হিমবাহ, স্ফটিকের মতো স্বচ্ছ হ্রদ, জলপ্রপাত এবং হিমশীতল পর্বতমালা রয়েছে। কাঘান তার প্রাকৃতিক সৌন্দর্য এবং প্রাকৃতিক দৃশ্যগুলোর জন্য বিখ্যাত, এর ফলস্বরূপ গ্রীষ্মকালীন রিসোর্ট হিসাবে স্থানীয় এবং পর্যটকদের মধ্যে এর সমান জনপ্রিয়তা রয়েছে।
  
  প্রবেশ
  
  আরও দেখুন
  
  কুমরাত উপত্যকা
  নালতার উপত্যকা
  নীলাম জেলা
  সোয়াত জেলা
  
  তথ্যসূত্র
  
  বিষয়শ্রেণী:পাকিস্তানের উপত্যকা
title: কাঘান উপত্যকা